Diari Oficial de la Generalitat Valenciana


Sumari del DOGV 6646, del 08-11-2011 (2011/11075)

Modificació de les bases generals que regeixen la constitució i funcionament de les borses de treball de l'Ajuntament.
----------------------------------------------------------------------------------------------------------------------

### Dades del document

Número de DOGV
:   6646

Data del DOGV
:   08-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/11604


Data del document
:   31-10-2011

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * concurs administratiu

Modificació de les bases generals que regeixen la constitució i funcionament de les borses de treball de l'Ajuntament. [2011/11355]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Sanitat, Educació, Cultura, Festes i Esports, de data 31 d'octubre de 2011, s'ha resolt el següent:  
  
Primer. Modificar les bases generals que regeixen la constitució i funcionament de les borses de treball de l'Ajuntament de Tavernes de la Valldigna en els termes que es reprodueixen seguidament:  
Modificar la base tercera, que quedarà redactada amb el següent tenor literal:   
3. Requisits dels aspirants.  
Els aspirants han de tindre els requisits que s'estableixen a les bases específiques de cada convocatòria.  
El requisit d'acreditació d'estar en possessió de la capacitat funcional necessària per a l'exercici de les tasques de la plaça a què s'aspira s'acreditarà mitjançant la presentació d'un informe de salut i la superació del reconeixement mèdic mitjançant el procediment que seguidament es detalla:   
En primer lloc el treballador ha de presentar, prèviament al seu nomenament o contractació, un informe de salut expedit pel metge facultatiu del centre de salut.   
Amb posterioritat al nomenament, i prèviament a la presa de possessió o formalització de la contractació laboral l'aspirant ha se sotmetre's a un reconeixement mèdic aptitudinal realitzat per la Mutua que gestione la vigilància de salut de la plantilla municipal. El seu nomenament com a funcionari o contracte laboral quedarà automàticament sense efectes en cas que l'aspirant fos declarat no apte en aquest reconeixement, donat que l'aspirant manca del requisit d'estar en possessió de la capacitat funcional necessària.  
La resta de requisits s'han de complir, com a màxim, l'últim dia del termini de presentació d'instàncies i mantenir-se durant tot el procés selectiu.  
El requisit de titulació exigida en les bases específiques s'acreditarà mediant l'expedició dels títols corresponents per l'autoritat acadèmica competent. Esta mateixa autoritat podrà declarar també l'equivalència de títols i serà l'única competent per a fer eixa declaració d'equivalència. Els títols hauran d'estar degudament convalidats en la data de finalització del termini de presentació d'instàncies.  
  
Modificar la base huitena, punt nou, que quedarà redactat amb el següent tenor literal:   
8. Constitució i funcionament de la borsa de treball.  
[...]  
8.9. Renúncia justificada  
S'admetran com a causes justificades per a renunciar temporalment al lloc de treball oferit, sense que este fet comporte perdre el número d'ordre corresponent en la borsa, els següents:  
- Incapacitat temporal derivada de malaltia o d'accident. S'aportarà informe de baixa mèdica.  
- Maternitat, en el cas de la mare, si la renúncia és produeix entre el seté mes de gestació i les setze setmanes amb posterioritat al part o període que s'establesca per la normativa vigent en cada moment. S'aportarà informe mèdic.  
- Adopció, si la renúncia és produeix dins de les setze setmanes amb posterioritat a la data de formalització de l'adopció o període que s'establesca per la normativa vigent en cada moment. S'aportarà resolució de l'adopció.  
- Sol·licitud de suspensió per atenció de fill fins que complisca tres anys d'edat o període que s'establesca per la normativa vigent en cada moment. S'aportarà llibre de família o certificat del jutjat i informe actualitzat de vida laboral.  
- Haver d'atendre un familiar fins al segon grau de consanguinitat o afinitat que estiga a càrrec seu, que per raons d'edat, accident o malaltia, no puga valdre's per ell mateix i no tinga una activitat retribuïda. S'aportarà informe de la treballadora social i declaració d'ingressos (dades fiscals o declaració de renda i certificat de pensió), i informe actualitzat de vida laboral del familiar.  
- Sol·licitud de suspensió per tenir en vigor o haver estat proposat per este ajuntament un contracte o nomenament d'un lloc de superior categoria o que siga de mes interès per a l'interessat, tot això, com a màxim, mentre dure el referit contracte o nomenament.  
Les renuncies anteriorment al·ludides suposaran declarar a l'aspirant en situació de suspensió temporal en la borsa i només generarà el dret a ser mantingut en el número d'ordre corresponent en la borsa. L'interessat romandrà en esta situació fins que comunique a l'Ajuntament per escrit la finalització de la mateixa.  
Modificar la base novena, punt primer, apartat d), amb el següent tenor literal:  
9. Presentació de documents  
[...]  
d) Informe de salut expedit pel metge facultatiu del centre de salut.  
  
[...]  
Modificar la base onzena, afegint-li un punt tercer, que literalment disposa el següent:  
11. Contractació en règim laboral o nomenament com a funcionari interí  
[...]  
11.3. Període de prova  
En tots els contractes laborals o nomenaments com a funcionari es concertarà expressament un període de prova, amb subjecció als següents límits de duració en funció al grup de titulació de la plaça que corresponga al lloc de treball que l'empleat públic ocupe, tot això de conformitat amb el detall següent:  
  
Grup Duració  
A1 6 mesos   
A2 6 mesos  
B 4 mesos  
C1 4 mesos  
C2 3 mesos  
E 2 mesos  
  
L'administració i l'empleat estan, respectivament, obligats a realitzar les experiències que constituïsquen l'objecte de la prova.  
Serà nul el pacte que establisca, davall qualsevol modalitat de contractació laboral o nomenament com a funcionari interí, un període de prova quan l'empleat hi haja ja exercit les mateixes funcions i/o haja ocupat el mateix lloc de treball amb anterioritat en este ajuntament, sempre que no haja transcorregut un període igual o superior a dos anys des de la finalització del dit exercici de funcions o prestació de servicis en el lloc de treball anteriorment citat.  
Durant el període de prova, l'empleat tindrà els drets i obligacions corresponents al lloc de treball que exercisca. En tot cas la resolució de la relació laboral o funcionarial, podrà produir-se a instàncies de qualsevol de les parts durant el seu transcurs.  
Serà motiu de cessament la no superació del període de prova acreditat per mitjà d'informe motivat en este sentit emès pel cap de la dependència administrativa. La comunicació del cessament a l'empleat es realitzarà abans de la finalització del període de prova.  
Transcorregut el període de prova sense que s'haja produït el desistiment o el cessament de l'empleat, el contracte laboral o el nomenament com a funcionari interí produiran plens efectes.  
Les situacions d'incapacitat temporal, maternitat, i adopció o acolliment o qualsevol altra llicència, permís, així com qualsevol suspensió de la relació laboral o funcionarial que afecten l'empleat durant el període de prova, interrompen el còmput del mateix en tots els casos.  
  
Segon. Remetre anunci íntegre de la present modificació de les bases generals en el Butlletí Oficial de la Província de València i en el Diari Oficial de la Generalitat Valenciana, i exposar el corresponent anunci al tauler d'edictes municipal.  
Tercer. Les bases generals que es modifiquen mitjançant el present decret s'aplicaran a la formació de les noves borses i al funcionament de les borses constituïdes i actualment vigents en l'Ajuntament de Tavernes de la Valldigna.  
Quart. Contra el present acte pel qual es modifiquen les referides bases, el qual és definitiu en via administrativa, els interessats legitimats podran interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte recorregut en el termini d'un mes, comptador des de l'endemà de la publicació de la modificació de les bases en el Butlletí Oficial de la Província de València. Si transcorre un mes des de l'endemà de la interposició del recurs de reposició sense que haja sigut resolt, podrà entendre que ha sigut desestimat i interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de 6 mesos.  
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació de la modificació de les bases al Butlletí Oficial de la Província de València.  
  
Tavernes de la Valldigna, 31 d'octubre de 2011.- El cap de l'Activitat de Recursos Humans i Gestió de Personal: Valentín Vercher Manclús. Firma il·legible.